**Khalifa International Stadium** (arab. استاد خليفة الدولي) je viacúčelový štadión nachádzajúci sa v Al Rayyan v Katare asi 9 kilometrov západne od centra Dauhy. Vnútro štadióna tvorí bežecká dráha a trávnaté ihrisko. Štadión bol otvorený v roku 1976 a bol pomenovaný po vtedajšom katarskom emirovi Khalifovi bin Hamadovi Al Thanim a pod správou Katarského futbalového zväzu slúži ako hlavný domáci štadión katarského mužského národného futbalového tímu. Jeho súčasná plne zastrešená konfigurácia s kapacitou 45 857 sedadiel bola otvorená v roku 2017. Štadión taktiež dostal navýšenie kapacity z 20 000 miest na 40 000 miest.

Khalifa International Stadium počas svojej histórie hostil množstvo medzinárodných futbalových zápasov a atletických podujatí. Na štadióne sa konali atletické podujatia na Ázijských hrách v roku 2006, Arabských hrách v roku 2011 a Majstrovstvách sveta v atletike v roku 2019 a World Athletics tam odvtedy organizuje každoročné podujatie Doha Diamond League ako súčasť svojej série Diamond League. V budúcnosti sa plánuje, že Khalifa bude hostiť atletické podujatia na Ázijských hrách v roku 2030. 

Vo futbale sa na štadióne konali zápasy počas Majstrovstiev sveta vo futbale 2022, Majstrovstiev klubov FIFA 2019, Majstrovstiev sveta mládeže 1995, Ázijského pohára AFC 2011 a troch ročníkov Pohára perzského zálivu.

História
--------

Khalifa International Stadium bol otvorený v roku 1976, pred 4. ročníkom Pohára perzského zálivu. Štadión hostil všetkých 22 zápasov turnaja, ktorý vyhral Kuvajt. O šestnásť rokov neskôr sa na štadióne opäť konalo všetkých 15 zápasov 11. ročníka Pohára perzského zálivu. Katar vtedy po prvýkrát tento turnaj vyhral.

V rámci prípravy na usporiadanie Ázijských hier v roku 2006 v Dauhe bol medzinárodný štadión Khalifa zrekonštruovaný. Bola kompletne prestavaná západna tribúna štadióna. Z tribúny jednopodlažnej sa stala tribúna dvojpodlažná s novou strechou, ktorá pokrývala všetky miesta na sedenie. 

Po tom ako bolo Kataru udelené právo usporiadať Majstrovstvá sveta vo futbale 2022 v decembri 2010 bol Khalifa International Stadium opäť zrekonštruovaný tak, aby sa na ňom počas turnaja mohli hrať zápasy. Pôvodný plán na zvýšenie kapacity štadióna sa predpokladal na najmenej 68 000 miest na sedenie. Od tohto plánu sa ale upustilo. Konečným návrhom medzinárodnej architektonickej firmy Dar Al-Handasah sa kapacita štadióna zvýšila na 45 857 miest na sedenie a to pridaním nového poschodia na východnej tribúne. Tak ako aj na západnej tribúne štadióna aj na východnej pribudla nová strecha, ktorá pokrývala všetky miesta na sedenie. Od znovuotvorenia sa na štadióne v roku 2019 konali majstrovstvá sveta v atletike a tri zápasy majstrovstiev klubov FIFA 2019 vrátane finále turnaja.

Khalifa International Stadium stanovil novým štandard. Jeho najvýznamnejším prvkom je strecha, ktorá pokrýva viac ako 70 percent štadióna. Strecha je navrhnutá z materiálov EFTE a PTFE. Strecha síce nie je výsuvná ako u niektorých iných štadiónov, no aj tak dokáže poskytnúť fanúšikom dostatočný tieň. Charakteristickým znakom štadióna sú jeho dva strešné oblúky. Tieto oblúky sa nachádzajú na východnej a západnej strane štadióna, každý je vysoký vyše 120 metrov. Okrem toho je tiež vybavený chladiacimi jednotkami, ktoré sa rozprestierajú po celom štadióne.

Zápasy Majstrovstiev sveta vo futbale 2022
------------------------------------------

| Dátum | čas | Domáci | Výsledok | Hostia | Fáza | Diváci |
| --- | --- | --- | --- | --- | --- | --- |
| 21. novembra 2022 | 16:00 | ENG Anglicko | 6–2 | Irán Irán | Skupina B | 45 344 |
| 23. novembra 2022 | 16:00 | Nemecko Nemecko | 1–2 | Japonsko Japonsko | Skupina E | 42 608 |
| 25. novembra 2022 | 19:00 | NED Holandsko | 1–1 | Ekvádor Ekvádor | Skupina A | 44 833 |
| 27. novembra 2022 | 19:00 | CRO Chorvátsko | 4–1 | Kanada Kanada | Skupina F | 44 374 |
| 29. novembra 2022 | 18:00 | Ekvádor Ekvádor | 1–2 | Senegal Senegal | Skupina A | 44 569 |
| 1. decembra 2022 | 22:00 | Japonsko Japonsko | 2–1 | Španielsko Španielsko | Skupina E | 44 851 |
| 3. decembra 2022 | 18:00 | NED Holandsko | 3–1 | Spojené štáty Spojené štáty | Osemfinále | 44 846 |
| 17. decembera 2022 | 18:00 | CRO Chorvátsko | 2–1 | Maroko Maroko | Zápas o 3. miesto | 44 137 |

Referencie
----------

1. ↑   *В Катаре началась продажа билетов на Чемпионат мира по легкой атлетике 2019 года* [online]. fingazeta.ru, 28 August 2019, [cit. 2023-11-28]. Dostupné online. Archivované 2021-12-30 z originálu.
2. ↑   *Everything you need to know about Qatar's new Khalifa International Stadium* [online]. iloveqatar.net, 12 November 2020. Dostupné online.
3. ↑   *The Al-Khalifa International – an icon among Qatar's 2022 World Cup venues* [online]. en.as.com, 8 July 2020, [cit. 2023-11-28]. Dostupné online. Archivované 2021-01-27 z originálu.
4. ↑   *Gulf Cup 1992 (in Doha, Qatar)* [online]. 20 June 2007. Dostupné online.
5. ↑   *When Qatar left a mark at Arabian Gulf Cup* [online]. gulf-times.com, 24 November 2019. Dostupné online.
6. ↑   *FIFA World Cup Qatar 2022 stadiums: A guide* [online]. timeoutdoha.com, 29 April 2020. Dostupné online.
7. ↑   *Khalifa International Stadium* [online]. fifa.com. Dostupné online.
8. ↑   *Expansion of East Stand at Khalifa Stadium* [online]. dar.com. Dostupné online. Archivované 2016-06-13 z originálu.
9. ↑   *Qatar's iconic sports venue - The Khalifa International Stadium* [online]. thepeninsulaqatar.com, 25 September 2019. Dostupné online.
10. ↑   *Qatar's iconic sports venue - The Khalifa International Stadium* [online]. thepeninsulaqatar.com, 25 September 2019. Dostupné online.
11. ↑   Tracks worlds stadium in Qatar to host Club World Cup games. *The Washington Post*. Dostupné online [cit. 2019-09-30].

Iné projekty
------------

Commons
* Spolupracuj na Commons Commons ponúka multimediálne súbory na tému **Khalifa International Stadium**

Zdroj
-----


|  |  |
| --- | --- |
| Portal | Futbalový portálArchitektonický portál |

*Tento článok je čiastočný alebo úplný preklad článku Khalifa International Stadium na anglickej Wikipédii.*

| * z
* d
* u
Štadióny Majstrovstiev sveta vo futbale 2022 |
| --- |
| Štadióny | 
* Lusail Stadium
* Al Bayt Stadium
* Al Janoub Stadium
* Education City Stadium
* Khalifa International Stadium
* Ahmad bin Ali Stadium
* Al Thumama Stadium
* Stadium 974

 |